cyanic-selkie/wikianc huggingface dataset:
Don’t Let Me Get Me
Տեսահոլովակ
Տեսահոլովակն սկսվում է այն տեսարանով, որ Փինքը նստած է դպրոցում՝ վոլեյբոլ խաղացողների լրացուցիչ խաղացողների նստարանին, հետո նա դասարանում է, հետո բաղիքում և գոռում է իր արտացոլանքի վրա, իսկ հետո կոտրում հայելին։ Հաջորդ տեսարանը ցուցադրվում է LA Reid գրասենյակում, որտեղ նա «հոգնել է, որ իրեն համեմատում են անիծյալ Բրիթնի Սփիրսի հետ»։ Հաջորդում է տեսարան, որտեղ նա դժգոհ դեմքով ընդունում է նկարահանման դիրք՝ ալբոմի շապիկի համար, իսկ հետո նա ետնաբեմից սպասում է իր ելույթին։ Ավարտական տեսարանում նա ելույթ է ունենում մեծ բազմության առջև, որտեղ նա կերպարանափոխվում է տարբեր մարդկանց։
Երգացանկ
UK CD single
Australian CD single
European CD single/cassette
German CD single
American DVD single
Գեորգ Ալոիս Շմիթթ
Գեորգ Ալոիս Շմիթթ (Georg Aloys Schmitt, ), գերմանացի դաշնակահար, կոմպոզիտոր և երաժշտագետ։
Ալոիս Շմիթթի որդին է և Կարլ Գուստավ Շմիթթի եղբայրը։
Կենսագրություն
Գեորգ Ալոիս Շմիթթը ծնվել է 1827 թվականի փետրվարի 2-ին Գերմանիայի Հաննովեր քաղաքում։
Սովորել է իր հոր մոտ, այնուհետև իր ընտրությամբ Ջորջ Յակոբ Ֆոլվեյլերայի մոտ։ Տարբեր գերմանական քաղաքներում աշխատել է որպես դաշնակահար և դիրիժոր, իսկ կարիերայի վերջում բնակություն է հաստատել Դրեզդենում, որտեղ 1893 թվականին հիմնադրել է Մոցարտյան հասարակություն։
Գրել է մի քանի օպերաներ, որոնց թվին են պատկանում երկու գործողությամբ կոմիկական "Տրիլբո" օպերան (1845, լիբրետո Էժեն Սկրիբա՝ Շառլ Նոդեի մոտիվներով), ստեղծագործություներ նվագախմբի համար, կամերային երաժշտություներ, երգեր։ Առավել հայտնի է Մոցարտի ստեղծագործությունների աշխատանքներում։
Ամուսնացած է եղել երգչուհի Սանգերլին Կորնելա Շմիթ-Չանիի հետ։ Զույգն ապրել են Գերմանիայի Դրեզդեն քաղաքի Զյուդֆորշտադ փողոցում ։
Մահացել է 1902 թվականի հոկտեմբերի 15-ին Գերմանիայի Դրեզդեն քաղաքում։
Գրականություն
Կատեգորիա:Գերմանացի կոմպոզիտորներ Կատեգորիա:Գերմանացի դաշնակահարներ Կատեգորիա:Գերմանացի երաժշտագետներ Կատեգորիա:Գերմանացի դիրիժորներ
Պավել Տրուբեցկոյ
Պավել (Պաոլո) Պետրովիչ Տրուբեցկոյ, (Павел (Паоло) Трубецкой, Paolo Troubetzkoy, ), ռուս քանդակագործ-իմպրեսիոնիստ։
Կենսագրություն
Աշխատել է Միլանում՝ մասնավոր ստուդիաներում (1884 թ.) և իր արվեստանոցում (1885-1897 թթ.)։ 1897-1906 թվականներին ապրել է Պետերբուրգում և Մոսկվայում, 1906 թվականից՝ Ֆրանսիայում, ԱՄՆ-ում, Իտալիայում։
Ծանոթագրություններ
Կատեգորիա:Ռուս քանդակագործներ Կատեգորիա:Բուսակերներ Կատեգորիա:20-րդ դարի քանդակագործներ Կատեգորիա:Ռուս նկարիչներ Կատեգորիա:Ռուս արվեստագետներ
Համազգային տոնը և «Մշակի» «Շ»-երը
«Համազգային տոնը և «Մշակի» «Շ»-երը», հայ բանաստեղծ Հովհաննես Թումանյանի հոդվածներից ։
Պատմություն
Հովհաննես Թումանյանի հոդվածներից՝ գրված 1913 թվականին ։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№149) մայիսի 12-ի համարում ։
Այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 271-272) ։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից ։
Ծանոթագրություններ
Կատեգորիա:Հովհաննես Թումանյանի հոդվածներ Կատեգորիա:1913 գրականությունում
Դերեկ Ջիթեր
Դերեկ Ջիթեր (Derek Jeter, ), ամերիկացի բեյսբոլիստ, շորթ սթոփ, շուրջ 20 մրցաշրջան անցկացրել է Բեյսբոլի գլխավոր լիգայի «Նյու Յորք Յանկիս» ակումբում։ Ջիթերը 2003 թվականից եղել է թիմի ավագ մինչև 2014 թվականին գործունեության ավարտը։ Նա Յանկինսին հինգ անգամ օգնել է նվաճելու Համաշխարհային սերիան, իսկ 2000 թվականին ճանաչվել է նրա ամենաարժեքավոր խաղացողը։ Ջիթերը 14 անգամ մասնակցել է Բեյսբոլի գլխավոր լիգայի բոլոր աստղերի հանդիպումներին։ Իր կարիերայի ընթացքում Ջիթերը կատարել է 3465 հիթ և այդ ցուցանիշով վեցերոորդն է Բեյսբոլի գլխավոր լիգայի պատմության մեջ ։
Վաղ տարիներ
Դերեկ Ջիթերի ծնողները հանդիպել են Գերմանիայում, որտեղ նրանք ծառայում էին ԱՄՆ-ի բանակի շարքերում։ Դերեկի հայրը աֆրոամերիկացի է, մայրն ունի իռլանդագերմանական ծագում ։ Ջիթերը ծնվել է Նյու Ջերսի նահանգի Պեկվաննոկ-Տաունշիպ քաղաքում, չորս տարեկան հասակում ընտանիքի հետ տեղափոխվել է Միչիգանի Կալամազու քաղաք։ Կալամազուի ավագ դպրոցում սովորելիս Դերեկը խաղացել է դպրոցական բեյստբոլի և բասկետբոլի թիմերի կազմում։ Հատկապես հաջողության է հասել առաջինում՝ ցուցաբերելով իրեն հիանալի հետմղումներով։ 1992 թվականին USA Today, Gatorade-ը և բեյսբոլի մարզիչների ասոցիացիան ճանաչել են Ջիթերին տարվա լավագույն բեյսբոլիստ ԱՄՆ-ի ավագ դպրոցի աշակերտների շրջանում։ 2011 թվականից բեյսբոլի դպրոցի մարզադաշտը կրում է Դերեկ Ջիթերի անունով ։ Միչիգանի համալսարանը ցանկանում էր տեսնել Ջիթերին իր բեյսբոլի թիմում և նրան առաջարկել էր սպորտային կրթաթոշակ, սակայն Դերեկը որոշել է դպրոցն ավարտելուց անմիջապես հետո դառնալ պրոֆեսիոնալ մարզիկ ։
1992 թվականին Բեյսբոլի գլխավոր լիգայի խոշորագույն նախագծում Ջիթերը դիտվել է որպես առաջին ընտրության դերի թեկնածուներից մեկը։ «Հյուսթոն Աստրոս» ակումբը, որն առաջինն էր ընտրել, բայց գերադասել է հրաժարվել Ջիթերից` վախենալով, որ նա պայմանագիր կնքելիս չափազանց բարձր բոնուս կպահանջի ։ Արդյունքում Դերեկը ընտրվել է «Նյու Յորք Յանկիս» ակումբի վեցերորդ համարի ներքո, նրան պայմանագրի կնքման համար վճարել են 800 հազար դոլար ։ Չորս տարի Ջիթերը խաղացել է բեյսբոլի ցածր լիգաներում՝ նա իր պրոֆեսիոնալ կարիերան սկսել է շատ անհաջող։ Որպես պրոֆեսիոնալ դեբյուտային խաղում Դերեկը յոթ անգամ հարվածել է զարկիչին և ոչ մի հարված չի արել։ Նորեկների լիգալի մրցաշրջանի 47 խաղում Ջիթերը հետ է մղել մատուցումների 20,2 %-ը, վերջին խաղում մարզիչը նրան նույնիսկ խաղադաշտ դուրս չի բերել, որպեսզի Դերեկը չընկնի 20%-ից ցածր, այսպես կոչված Մենդոզայի շեմը, որը բնութագրում է անփորձ հետմղումները ։ Առաջին անհաջողությունները չեն կոտրել Ջիթերին։ Հետագա մրցաշրջաններում նա զգալիորեն բարելավել է իր խաղը որպես հետ մղող, ինչպես նաև աշխատեց որպես դաշտային խաղացող իր խաղի վրա։ 1994 թվականին Դերեկը մրցաշրջանն անցկացրել է երեք լիգայի երեք թիմերի կազմում, հետ է մղել մատուցումների 34.4%-ը։ Baseball America-ի, Sporting News-ի, USA Today-ի և Topps-ի վարկածներով նրան շնորհել են ցածր լիգայի լավագույն խաղացողի տիտղոսը ։
Բեյսբոլի բարձրագույն լիգայում
1995 թվականին Ջիթերը «Նյու Յորքի Յանկիսում» Թոնի Ֆերնանդեսի վնասվածքի հետևանքով հնարավորություն է ստացել իրեն ներկայացնելու։ 1995 թվականի մայիսի 29-ին կայացել է Դերեկ Ջիթերի դեբյուտային հանդիպումը բեյսբոլի խոշորագույն լիգայում։ «Սիեթլ Մարիններ»-ի դեմ խաղում նա եղել է իններորդ հարվածողը և հինգ անգամ դուրս է եկել պայքարի, բայց չի արել ոչ մի հարվարծ և մի անգամ հարվածվել է սթրայք աութում ։ Մինչ Ֆերնանդեսի վերադառնալը Ջիթերը հասցրել է մասնակցություն ունենալ 13 խաղի, որոնցում հետ է մղել փոխանցումների 25%-ը և երկու վրիպում է արել, որից հետո հետ ուղարկվել է ցածր լիգա։ Սակայն Ֆերնանդեսի մրցաշրջանը չի ստացվել, այնպես որ նոր մենեջեր Ջո Տորրին դիտարկել է Ջիթերին որպես հիմնական շորթ-ստոպ հաջորդ մրցաշրջանում, բայց թիմի ղեկավար Ջորջ Ստեյնբրեները թերահավատորեն է վերաբերվել երիտասարդ խաղացողի հեռանկարին, և նախատեսում է փոխանակում կատարել` խնդրահարույց կար ճաժամկետ դիրքի համար ավելի փորձառու բեյսբոլ խաղացող ստանալու համար։ Սակայն բանակցություններից հետո Ստեյնբրեները համաձայնվել է հնարավորություն տալ Ջիթերին ։
Իրեն տրված հնարավորությունը Ջիթերը լիովին արդարացրել է։ Արդեն նոր մրցաշրջանի մեկնարկային խաղում Դերեկը հոում-ռանի է ենթարկել։ Եվ առաջին ամբողջ մրցաշրջանում Յանկիների կազմում Ջիթերի համար ծայրաստիճան հաջող էր։ Նա այն ավարտել է 31.4% հետ մղումներով, 10 հոում ռան է խփել, կատարել է 104 վազք և վաստակել 78 RBI: Նա անվերապահորեն ճանաչվել է Ամերիկայի լիգայի տարվա լավագույն նորեկը ։ Նույն թվականի փլեյ-օֆում Ջիթերը դարձել է «Յանկիսի» առաջատար հարձակվողը՝ բարձրացնելով պատասխան հարվածի տոկոսը մինչև 36,1-ի։ Համաշխարհային շարքում հաղթելով «Ատլանտա Բրեյզ» ակումբին՝ 1978 թվականից ի վեր առաջին անգամ «Նյու Յորք Յանկիսները» դարձել են բեյսբոլի գլխավոր լիգայի չեմպիոններ։
Հաջորդ մրցաշրջանին Ջիթերը մնացել է բեյսբոլի գլխավոր լիգայի գլխավոր աստղերից մեկը և «Նյու Յորք Յանկիսի» առաջատար խաղացողը։ Նա պարբերաբար հրավիրվել է Բեյբոլի լիգայի բոլոր աստղերի խաղերին, 1998 թվականին քվեարկությամբ զբաղեցրել է երրորդ տեղը՝ ամերիկյան լիգայի ամենաարժեքավոր խաղացողի որոշմամբ ։ 1998-2000 թվականներին «Յանկիները» Ջիթերի հետ երեք անգամ անընդմեջ հաղթել են համաշխարհային մրցաշարում։ 2000 թվականի մրցաշրջանում Դերեկը դարձել է Բեյսբոլի գլխավոր լիգայի պատմության մեջ առաջին խաղացողը, որը մեկ տարվա ընթացքում համաշխարհային մրցաշարում և Բեյսբոլի գլխավոր լիգայում պարգևատրվել է ամենաարժեքավոր խաղացողի մրցանակով ։ 2001 թվականի մրցաշարի սկսվելուց առաջ Ջիթերը «Յանկիների» հետ ստորագրել է տասամյա պայմանագիր, որով նրա աշխատավարձը կազմել է 189 մլն դոլլար։ Այդ ժամանակ դա իր չափերով երկրորդ աշխատավարձի պայմանագիրն էր պրոֆեսիոնալ սպորտում՝ Ալեքս Ռոդրիգեսի պայմանագրից հետո, որը կազմել է 252 մլն դոլար ։
2003 թվականի հունիսին Ջիթերը նշանակվել է «Նյու Յորք Յանկիսի» նոր ավագ։ Այս պաշտոնը թափուր է եղել ութ տարի անց այն բանից հետո, երբ Դան Մատինգլին հեռացել է սպորտից ։ 2004 թվականի մրցաշրջանի մեկնարկից առաջ նյույորքյան ակումբը համալրել է երկու «Ոսկե ձեռնոց» ունեցող հայտնի խաղացող Ալեքս Ռոդրիգեսը, որը նույնպես շորթ ստոպում էր հանդես գալիս։ Այնուամենայնիվ, Ջիթերը պահպանել է իր դիրքը դաշտում, Ռոդրիգեսը դարձել է երրորդ բազայի խաղացող, զգալիորեն ամրապնդել է այս դիրքը և թույլ է տվել Դերեկին ավելի արդյունավետ գործել ձախից ։ Ռոդրիգեսի հետ աշխատելու շնորհիվ Ջիթերը զգալիորեն բարելավել է իր պաշտպանողական խաղը և երեք տարի անընդմեջ նրան շնորհվել է «Ոսկե ձեռնոց»՝ որպես Ամերիկայի լիգայի լավագույն շորթ ստոպ, և իր կարիերայի ավարտին նա ունեցել է արդեն հինգ այդպիսի մրցանակ։
2009 թվականը առանձնահատուկ հաջողված է եղել Ջիթերի համար։ Սեպտեմբերի 11-ին նա գերազանցել է Լու Գերիգի ռեկորդը՝ «Նյու Յորք Յանկիս»-ի խաղացողների խփած հիթերի քանակով՝ իր հաշիվը հասցնելով 2722-ի ։ Նա կրկին, իր կարիերայի ընթացքում արդեն հինգերորդ անգամ, դարձել է Բեյսբոլի գլխավոր լիգայի չեմպիոն, ընդ որում համաշխարհային Սերիայում հանդես է եկել 40,7 տոկոս փոխանցումներով։ Sports Illustrated ամսագիրը Ջիթերին անվանել է տարվա լավագույն մարզիկ և Sporting News կայքի հետ միասին նրան ընդգրկել են անցած տասնամյակի Բեյսբոլի գլխավոր լիգայի խորհրդանշական ազգային հավաքականում ։ Ըստ Sporting News-ի՝ Ջեթերը զբաղեցրել է ութերորդ տեղը բեյսբոլի գործող լավագույն խաղացողների վարկանիշում։
2011 թվականի մրցաշրջանի մեկնարկից առաջ Ջիթերը, որը դարձել էր ազատ գործակալ, նոր պայմանագիր է կնքել «Յանկիս»-ի հետ։ Այս անգամ 51 մլն դոլարի համաձայնագիրը նախատեսված էր երեք տարվա համար՝ 4-րդով երկարաձգելու հնարավորությամբ ։ Դերեկի այդ ժամանակվա խաղը անկում էր ապրում, տարիքն իրեն զգացնել էր տալիս։ Որպես հարվածող նրա արդյունավետությունը նվազել է, պաշտպանությունում ևս դարձել է ավելի քիչ արդյունավետ։ Սակայն դա չի խանգարել Ջիթերին 2011 թվականի հուլիսի 9-ին դառնալ «Յանկիս»-ի առաջին խաղացողը, որը խփել է 3000 հիթ։ Բացի այդ, նա ակումբային ռեկորդ է սահմանել խաղացած հանդիպումների քանակով։ 2012 թվականին Ջիթերը կրկին շատ հաջող է խաղացել հարձակման գծում։ 216 հիթով նա այս ցուցանիշով լավագույնն է ճանաչվել մրցաշրջանում, ինչպես նաև ընդգրկվել է Բեյսբոլի գլխավոր լիգայի՝ պատմության ընթացքում խփված հարվածներով լավագույն տասնյակում ։
Համաշխարհային բեյսբոլային դասական
2006 թվականի բեյսբոլի համաշխարհային դասականների մեջ Դերեկ Ջիթերը եղել է ամերիկյան բեյսբոլի հավաքականի հիմնական շորթ-սթոփը։ Վեց խաղերում նա հետ է մղել 20-ից 9-ը (45%) և կատարել է հինգ վազք։ Մրցաշարում առնվազն 20 անգամ պայքարած խաղացողներից ավելի լավ արդյունավետություն են ունեցել միայն ամերիկացի Քեն Գրիֆի կրտսերը (52,4 տոկոս) և կուբացի Յոանդի Գարլոբոն (48 տոկոս)։ Ջիթերն իր խաղով արժանացել է մրցաշարի խորհրդանշական հավաքականում ընդգրկվելուն ։
Անձնական կյանք
Բեյսբոլի գլխավոր լիգայում առաջնելույթից հետո Ջիթերի անձնական կյանքը աշխարհիկ խրոնիկայի քննարկման թեմա է եղել։ 1997-1998 թվականներին նա ԶԼՄ-ների կողմից լայնորեն լուսաբանված սիրավեպ է ունեցել երգչուհի Մրայա Քերիի հետ ։ Նա նաև հանդիպել է ֆոտոմոդելներ Լարա Դատտայի և Հաննա Դևիսի հետ, երգչուհի Ջոյ Էնրիկեսի , ֆոտոմոդել և հաղորդավարուհի Վանեսա Միննիլոյի , դերասանուհիներ Ջորդանա Բրյուստերի , Ջեսիկա Բիլի , Մինկա Կելիի հետ  ։
1996 թվականին Ջիթերը հիմնադրել է Turn 2 Foundation բարեգործական կազմակերպությունը, որի նպատակն էր օգնել երեխաներին և դեռահասներին՝ խուսափելու ալկոհոլից և թմրանյութերից, ինչպես նաև խրախուսել նրանց՝ ուսման մեջ բարձր նվաճումների համար ։ Ջիթերն իր բարեգործական գործունեության համար 2012 թվականին Սիենի քոլեջում արժանացել է պատվավոր դոկտորի կոչման ։ Նա նաև հանդես է եկել որպես Weplay կայքի դեսպան, որն ուղղված է երեխաների մոտ սպորտի տարածմանը ։
2016 թվականին ամուսնացել է Հաննա Դևիսի հետ։ 2017 թվականի օգոստոսի 17-ին զույգը աղջիկ է ունեցել և անվանել են Բելլա Ռեյն Ջիթեր ։
Արտաքին հղումներ
Կատեգորիա:Ամերիկացի բեյսբոլիստներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի գործարարներ
Սեն Լեժե սյուր Վուզանս
Սեն Լեժե սյուր Վուզանս (Saint-Léger-sur-Vouzance), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Դոնժոն կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03239։
Բնակչություն
Համայնքի բնակչությունը 2008 թվականին կազմում էր 290 մարդ։
Տնտեսություն
2007 թվականի տվյալներով 181 աշխատունակ տարիքի մարդկանցից (15-64 տարեկան) 139-ը տնտեսապես ակտիվ էին, 42-ը անգործունակ (ակտիվության ցուցանիշը 76,8 %, 1999 թվականին եղել է՝ 64,4 %)։ 139 աշխատունակ բնակիչներից 130-ը աշխատում էին (75 տղամարդ և 55 կին), անաշխատանք էին 9-ը (4 տղամարդ և 5 կին)։ 42 անգործունակ մարդկանցից 11-ը աշակերտներ կամ ուսանողներ են, 14-ը թոշակառու, 17-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Իտապե
Իտապե (Itapé), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավային մարզում։ Բնակչությունը կազմում է 13 906 մարդ՝ 2006 թվականի տվյալներով, գրավում է 443,270կմ2 տարածք, բնակչության խտությունը՝ 31,4 մարդ/կմ։
Պատմություն
Քաղաքը հիմնադրվել է 1961 թվականի դեկտեմբերի 28-ին։
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Թրաուսնից
Թրաուսնից (Trausnitz), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 943 մարդ ։ Զբաղեցնում է՝ 17,61 կմ² տարածք։ Պաշտոնական կոդ 09 3 76 173։
Ժան-Յուգ Անգլադ
Ժան-Յուգ Անգլադ (Jean-Hugues Anglade, ), ֆրանսիացի դերասան։
Կենսագրություն
Ժան-Յուգ Անգլադը ծնվել է 1955 թվականի հուլիսի 29-ին Թուարում, Ֆրանսիայի արևմուտքում։ Դերասանական հմտություններին վարպետացել է Ֆրանսիայի ազգային բարձր կոնսերվատորիայի դրամատիկական արվեստում։ 1982 թվականին հայտնվել է մեծ էկրանին, խաղացել է Պերա Լարիի «L’Indiscrétion» ֆիլմում։ Երկրորդ դերը խաղացել է Պատրիսա Շերոյի «Վիրավոր մարդը» նկարում, «Սեզար» մրցանակաբաշխությանը արժանացել է առավել շատ հեռանկարներ ունեցող դերասանի կոչմանը։ 1948 թվականին Ժան-Յուգ Անգլադը խաղացել է Լյուկ Բեսոնի «Ընդհատակյա» փոքր դրվագում, որը 13 անգամ արժանացել է «Սեզար» մրցանակին, այդ թվում նաև երկրորդ պլանի լավագույն տղամարդու դերի համար։
Անգլադը հանրաճանաչ է դարձել Ժան-Ժակ Բենեկսի «37 և 2 լուսաբացը» ֆիլմում գլխավոր դերի համար, որը առաջադրվել է նաև «Օսկարի», «Լավագույն օտարալեզու ֆիլմ» անվանակարգում։ 1990 թվականին դերասանը շարունակել է համագործակցել Բեսոնի հետ, խաղալով նրա «Նիկիտա» թրիլլերում, իսկ 4 տարի անց հայտնվել է այդ ռեժիսորի գլխավոր էպիզոդիկ դերերում։ Ժան-Յուգ Անգլադը այդ նույն տարում խաղացել է Ռոջեր Էվրիի «Սպանել Զոին» դրամայում և Պատրիսա Շերոյի «Մարգո թագուհին» պատմական ֆիլմում։ Ֆրանսիայի թագավոր Կառլ 9-րդ դերը բերել են նրան «Սեզարի» 1 մրցանակը երկրորդ էկրանի լավագույն տղամարդը անվանակարգ, որը նա հաղթեց։
Այդ հաղթանակից հետո դերասանի կարիերան անկում ունեցավ։ 1966 թվականին նա իր անձնական սցենարով նկարահանեց «Տոնկա» ֆիլմը, որը չունեցավ մեծ հաջողություններ։ Այդ նկարահանումների ժամանակ նա ծանոթացավ Պամելա Սուի հետ, որը հետագայում դարձավ նրա կինը։ 2001-2002 թվականներին նա պարգևեց դերասանին երկու որդի։
Արտաքին հղումներ
Կատեգորիա:Ֆրանսիացի դերասաններ Կատեգորիա:«Սեզար» մրցանակի դափնեկիրներ
Կալաջիկ (այլ կիրառումներ)
Կալաջիկ, կարող է վերաբերել՝
Կալասար (այլ կիրառումներ)
Կալասար, կարող է վերաբերել՝
Դուքս Ալեքսանդր Սոդերմանլանդացի
Նորին թագավորական մեծությունՙ դուքս Ալեքսանդր, թագաժառանգ Ալեքսանդր,, շվեդիայի թագաժառանգ, Կարլ Ֆիլիպի և նրա տիկին Սոֆիայի առաջին որդին, գործող թագավոր Կարլ XVI Գուստավի և թագուհի Սիլվիի հինգերորդ թոռը։
Կալաքյոյ (այլ կիրառումներ)
Կալաքյոյ, կարող է վերաբերել՝
Դուքս Ալեքսանդր Սոդերմանլանդացի
Կենսագրություն
2015 թվականի հոկտեմբերի 15֊ին պարզվել է, որ թագաժառանգ Կարլ Ֆիլիպը և նրա կինը՝ թագուհի Սոֆյան սպասում են իրենց առաջնեկի ծննդին՝ 2016 թվականի ապրիլին ։ Թագաժառանգ Ալեքսանդրը ծնվել է 2016 թվականի ապրիլի 19֊ին՝ ժամը 18:25 ֊ին՝ Ստոկհոլմի Դանդերյուդ հիվանդանոցում ։ Նորածնի քաշը եղել է 3595 գրամ, հասակը՝ 49 սմ ։ Ապրիլի 20֊ին թագաժառանգի ծունդը նշվել է հրավառությամբ՝ 21 զարկով ՝ Շեպպսհոլմեն կղզում, որը դեմ դիմաց է գտնվում Ստոկհոլմյան պալատին։ Հրավառություն է եղել նաև Բուդենում, Կարլսկրունայում և Գյոթեբորգում ։
2016 թվականի ապրիլի 21֊ին թագավոր Կարլ XVI Գուստավը նախարարների խորհրդի նիստում հայտնել է թագաժառանգի անունը և տիտղոսը․ թագաժառանգ Ալեքսանդր Էրիկ Խուբերտուս Բերտիլ, դուքս Սոդերմանլանդացի։ Էրիկ անունը թագաժառանգը ստացել է իր պապի՝ Էրիկ Խելկվիստի պատվին։ Բացի դրանից այդ անունն են կրել մի քանի շվեդական թագավորներ, նրանցից վերջինը եղել է Էրիկ XIV–ը։ Բերնադոտների դինաստիայում այդ անունը կրել է Վեստմանլանդսկի դուքս թագաժառանգ Էրիկը։ Անուններից մեկը՝ Խուբերտուսը հանդիսանում է թագավորի չորրորդ անունը։ Բերտիլ անունն արդեն հանդիպել է թագավորական ընտանիքում, սա նաև թագաժառանգ Կարլ Ֆիլիպի անուններից մեկն է ։ Շվեդիայի պատմական գավառներից մեկը՝ Սոդերմանլանդը տեղակայված է Սվեալանդ շրջանում, դրանից առաջ դքսերի տիտղոսը    տիտղոսը կրել են թագաժառանգներ Կարլը (ապագա թագավոր Կարլ XIII), Օսկարը (ապագա թագավոր Օսկար I) և Վիլհելմը (1884—1965) ։
2016 թվականի ապրիլի 22֊ին կատարվել է շնորհակալական մաղթանք՝ «Te Deum» (քրիստոնեական հիմն)։ Բացարձակ գենետիկ օրենքի ուժով, որը Շվեդիայում գործում է 1980 թվականից, Նորին Թագավորական Գերազանցությունը Շվեդական թագը ժառանգելու կարգով զբաղեցնում է հինգերորդ տեղը․ (թագուհի Վիկտորիայից, Էստելից, թագաժառանգ Օսկարից և իր հայր՝ թագաժառանգ Կարլ Ֆիլիպից հետո)։
2016 թվականի սեպտեմբերի 9֊ին թագաժառանգ Ալեքսանդրը կնքվել է արքեպիսկոպոս Անտիե Յակելենի ձեռամբ՝ Դրոթթնինգհոլմ պալատի մատուռում, որտեղ նախկինում կնքվել են իր զարմիկները՝ թագուհի Լեոնորը և թագաժառանգ Նիկոլասը։ Նրա կնունքի արարեղությանը ներկա են  եղել  թագուհի Վիկտորիան՝ հայրական կողմի զարմուհին, Լինա Ֆրեյդը՝ մայրական կողմի զարմուհին, Վիկտոր Մագնուսոնը՝ թագուհի Կրիստինայի փոքր որդին և Ալեքսանդրի զարմիկը, Յան֊Օկե Խանսսոն և Կայզա Լարսսոնը՝ Կարլ Ֆիլիպի և Սոֆիայի ընկերները։
Արտաքին հղումներ
Կատեգորիա:Ստոկհոլմ քաղաքում ծնվածներ
Սերգեյ Տրուբեցկոյ
Սերգեյ Պետրովիչ Տրուբեցկոյ (Сергей Петрович Трубецкой, ), դեկաբրիստ, իշխան, գվարդիայի գնդապետ։ Մասնակցել է 1812 թ. Հայրենական պատերազմին և ռուս, բանակի 1813-1814 թթ. արտասահմանյան արշավանքներին։ Վերադառնալով Ռուսաստան՝ եղել է դեկաբրիստների առաջին գաղտնի ընկերությունների՝ «Փրկության միության» (1816) և «Բարօրության միության» (1818) հիմնադիրներից։ Դեկաբրիստների Հյուսիսային միության կազմակերպիչներից և ղեկավարներից էր, դրսևորել է քաղաքական չափավորություն։ Կողմնակից էր Ռուսաստանում սահմանադրական միապետության հաստատմանը և գյուղացիների ազատագրմանը՝ ոչ մեծ հողակտորներով։ Դեկաբրիստների Հարավային ընկերության հետ բանակցությունների ժամանակ, Կ․ Ֆ․ Ռիչենի խմբի ճնշման տակ, Հյուսիսային ընկերության անունից համաձայնություն է տվել 1826 թ. համատեղ ելույթի։ 1825 թ. դեկտեմբերի 14-ի ապստամբության նախօրեին ընտրվել է դիկտատոր, բայց գտնելով, որ ապստամբությունը դեռ պատրաստ չէ, չի եկել Սենատի հրապարակ։ Դատապարտվել է մահվան, որը փոխարինվել է աքսորով (1839 թվականից՝ Իրկուտսկի մոտ)։ 1856 թ. Տրուբեցկոյին ներում է շնորհվել։ Գրել է «Նոթեր» (1906)։
Ծանոթագրություններ
Կատեգորիա:Ռուս դեկաբրիստներ Կատեգորիա:Նովոդևիչյան գերեզմանատանը թաղվածներ Կատեգորիա:Ռուս քաղաքական գործիչներ Կատեգորիա:Հայրենական մեծ պատերազմի մասնակիցներ Կատեգորիա:Ռուսներ վրացական ծագմամբ
Լիտվին Ղազարյան
Լիտվին Էլիգումի Ղազարյան, խորհրդային կուսակցական և պետական աշխատող, ՀԽՍՀ վաստակավոր ինժեներ (1975), ԽՄԿԿ անդամ (1952)։
Կենսագրություն
1952 թվականին ավարտել է Երևանի պոլիտեխնիկական ինստիտուտի մեխանիկական ֆակուլտետը։ 1960 թվականին ընտրվել է ՀԿԿ Երևանի Լենինյան (Օրջոնիկիձեի) շրջկոմի քարտուղար։ 1962 թվականից եղել է ՀԿԿ ԿԿ-ի կուսօրգանների բաժնի պատասխանատու կազմակերպիչ, 1963 թվականից՝ ՀԿԿ Երևանի 26 կոմիսարների շրջկոմի առաջին քարտուղար։ 1971-1980 թվականներին եղել է Քանաքեռի ալյումինի գործարանի տնօրեն, 1980 թվականից՝ ՀԽՍՀ շինանյութերի արդյունաբերության նախարար։ 1964-1971 թթ. եղել է ՀԿԿ ԿԿ-ի անդամության թեկնածու, 1976-1980 թթ.` ՀԿԿ ԿԿ-ի վերստուգիչ հանձնաժողովի անդամ, ՀԿԿ ԿԿ-ի անդամ (1981)։ ՀԽՍՀ VIII-X գումարումների Գերագույն խորհրդի պատգամավոր։
Պարգևներ
Պարգևատրվել է Աշխատանքային կարմիր դրոշի 2 և «Պատվո նշան» շքանշաններով։
Արտաքին հղումներ
Կատեգորիա:ՀԽՍՀ վաստակավոր ճարտարագետներ Կատեգորիա:ՀՊՃՀ շրջանավարտներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՄԿԿ անդամներ
Դեմենյուկ
Դեմենյուկ (Деменюк), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Տերեկ գետի ձախ ափին 424 կմ հեռավորության վրա։ Գետի երկարությունը 30 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Տերեկ գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Գունդելեն (գետ)
Գունդելեն (Гунделен), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Բակսան գետի ձախ ափին 84 կմ հեռավորության վրա։ Գետի երկարությունը 21 կմ է, ավազանի տարածքը 595 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Շառնի լը Բաշո
Շառնի լը Բաշո (Charny-le-Bachot), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 185 մարդ, բնակչության խտությունը` 13.56 մարդ/կմ²։ Բնակավայրը զբաղեցնում է 13.64 կմ² տարածք։
Աշխարհագրություն
Գտնվում է Փարիզ քաղաքից 125 կմ արևելք, Շալոն ան Շամպայն քաղաքից` 55 կմ հարավ-արևմուտք, Տրուա քաղաքից` 30 կմ հյուսիս։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 128 աշխատունակ (15-64 տարեկան) բնակիչ, որոնցից ակտիվ էին 93-ը, իսկ ոչ ակտիվները` 35։ Ակտիվության ցուցանիշը կազմում է 72,7 %։ 93 աշխատունակ մարդկանցից աշխատել է 84 անձ (48 տղամարդ և 36 կին)։ Գործազուրկ են եղել 9 անձ (3 տղամարդ և 6 կին)։ 35 անաշխատունակներից 9-ը եղել են աշակերտներ կամ ուսանողներ, 16-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Քերի Գրեմի և Ֆրանսին Թրիմբլի սպանություն
Քերի Գրեմի և Ֆրանսին Թրիմբլի սպանություն ( Kerry Graham and Francine Trimble), դեռևս չբացահայտված հանցագործություններ, որոնք տեղի են ունեցել 1978 թվականի դեկտեմբերին։Երկու աղջիկները՝ 14 և 15 տարեկան, անհետացել են Կալիֆորնիա Ֆորեսթվիլում, Սանտա Ռոզայի խանութ գնալու ճանապարհին ։ Ավելի ուշ նրանց աճյունները հայտնաբերվել են 1979 թվականի հուլիսին՝ Ուիլիթց քաղաքի մոտ, 20-րդ մայրուղու հեռավոր հատվածի մոտ գտնվող անտառապոլում՝ փակ սքոթով փակված աղբամաններում ։
Այն պատճառով, որ մարմինները խիստ քայքայվել են, մահվան ճշգրիտ պատճառը չի պարզվել, բացառությամբ նրանց սպանության մասին եզրակացության։ Բացի այդ, Գրեմի մարմինը սխալմամբ հայտնաբերվել է որպես տղամարդու, մինչև ԴՆԹ-ի փորձաքննությունը հակառակն է ապացուցել ։
Գրեմի և Թրիմբլի մարմինները անհայտ են մնացել ավելի քան 36 տարի, մինչև ԴՆԹ-ի անալիզը չի օգնել պարզել նրանց ինքնությունը ։
Անհետացում
Թե Գրեմը, թե Թրիմբլը բնակվում էին Ֆորեսթվիլում, Կալիֆորնիայի Սոնոմա շրջանում ։ Երկու աղջիկներն էլ ապրել են հարևանությամբ և անբաժան ընկերուհիներ են եղել, նրանք ծանոթացել են տարրական դպրոցում ։ 1978 թվականի դեկտեմբերի 16-ին նրանք ուղևորվեցին Սանտա Ռոզայի Քոդինգթաուն ( Coddingtown Mall) առևտրի կենտրոն։ Այդ ժամանակից ի վեր նրանց ոչ ոք այլևս չի տեսել ։ Մեկ օր անց Թրիմբլի անհետացման մասին ոստիկանությանը հայտնել է նրա մայրը, Գրեմի անհետացման մասին ոստիկանություն դիմում է ներկայացվել նույն ամսին։ Դա տեղի է ունեցել այն պատճառով, որ Գրեմն ավելի վաղ փախել էր տնից, թեև նախկինում արագ էր վերադառնում ։
Ընկերությունը հայցում է սպառողների ներողամտությունը պատճառված անհանգստության և կանխավ շնորհակալություն հայտնում ըմբռնման համար ։ Նրանց ընտանիքները ենթարկվել են սպանության վարկածին, սակայն հնարավոր է եղել, որ ընկերուհիներն ավտոստոպով ուղևորվել են Նյու Ջերսի կամ նույնիսկ Նոր Շոտլանդիա, այսինքն՝ շատ հեռու ։ Հետաքննությունը հանգել է այն եզրակացության, որ երկու աղջիկներն ինքնակամ փախել են տնից։ Զոհերի հարազատները ենթադրել են, որ աղջիկներին կարելի էր առևանգել մինչև առևտրի կենտրոն մեկնելը, հնարավոր է՝ ինչ-որ մեկը, ում նրանք գիտեին, քանի որ տներում անկարգություն չկար։Թրիմբլի կոմոդում կոսմետիկայի հայտնաբերումից հետո հետաքննությունը աղջիկների առևանգման վարկած է առաջ քաշել հենց տնից՝ ատրճանակի տակ ։
Անհետացման մասին հայտարարություններ հրապարակած կազմակերպությունների թվում շփոթություն է առաջացել ժամկետների հե։ Նրանցից ոմանք հայտարարել են, որ աղջիկներն անհետացել են առանձին և տարբեր օրերին, ներառյալ 1979 թվականի դեկտեմբերի 24-ին ։
Աղջիկների որոնման ջանքերը ներառել են նրանց արտաքինի նկարագրության հրապարակումը և նրանց ԴՆԹ-ի նմուշների մշակումը։ Նրանց ընդգրկել են անհայտ կորածների ազգային համակարգում, ինչպես նաև անհայտ կորածների և շահագործվող երեխաների ազգային կենտրոնի բազայում ։ Հորաքրոջ՝ Ֆրանսին Թրիմբլի հետ նույնպես որոշակի մեդիում է կապվել ։
Հայտնաբերում
1979 թվականի հուլիսի 8-ին Գրեմի և Թրիմբլի կմախքացած մնացորդները հայտնաբերվել են երկու զբոսաշրջիկների կողմից Կալիֆորնիա Ֆորտ Բրեգ ճանապարհին ։ Նրանք կանգնեցրել են իրենց մեքենան Մենդոսինո շրջանի 20 մայրուղու վրա, Ուիլիթց քաղաքից մոտ 12 կմ դեպի արևմուտք ։ Ճանապարհից ոչ հեռու նրանցից մեկը նկատել է գետին մի փոքր փոշոտված գանգը։ Գտած մարմինները կապվել են ժապավենի հետ և գտնվում էին խորը գերեզմաններում երկրի վրա ցողված ֆիլմի մի շերտի տակ ։ Մազերն ու ոսկորները ոչ հեռու ցրվել են վայրի կենդանիների կողմից։ Հանցագործության վայրում ոչ մի հանցանշան, այդ թվում՝ հագուստ, չի հայտնաբերվել, բացառությամբ փոքրիկ ականջօղի՝ թռչնի տեսքով։ Այն կարող էր պատկանել Ֆրանսին Թրիմբլին։
Դեպքի վայրում հավաքվել է ոսկորների մոտ 90 տոկոսը, որից հետո նրանց ուղարկել են դատաբժշկական փորձաքննության։
Փորձաքննություն
Տեղի թագաժառանգը չի կարողացել պարզել հայտնաբերված մարմինների սեռը ։ Դեպքի վայրում հավաքված մասունքները ուղարկվել են փորձաքննության ։ 1980 թվականին մոտավորապես սահմանվել են այնպիսի հատկանիշներ, ինչպիսիք են սեռը, տարիքը, քաշը և արտաքին տեսքը ։ Մարմիններից մեկի սեռը սխալ են որոշել ։
Ենթադրվում էր, որ սպիտակ ռասայի երկու զոհերն էլ, թեև ճշգրիտ էթնիկ ծագումը անհայտ է մնացել ։ Եզրակացությունը այն էր, որ մեկ զոհը (Գրեմը) ունեցել է հնդկական արմատներ։
Գրեմի մնացորդները հայտնաբերել են որպես երիտասարդին պատկանող 10-20 տարեկան, հնարավոր է նաև 13 տարեկան ։ Աճը սխալ է սահմանվել 157-180 սմ-ի սահմաններում, հնարավոր է 170 սմ, իսկ Գրեմի իրական աճը 145 սմ է ։ 2014 թվականին ԴՆԹ-ի անալիզը ցույց է տվել, որ հայտնաբերված մարմինը կին է ։ Աճյունների առաջին փորձաքննությունը նաև սխալ եզրակացություն է արել այն մասին, որ Գրեմը փոքր է եղել իր կողքին գտնված աղջկանից, չնայած իրականում նա ավելի մեծ է եղել։ Գրեմը ծնվել է 1963 թվականի նոյեմբերի 12-ին, իսկ Թրիմբլը՝ 1964 թվականի սեպտեմբերի 27-ին ։
Թրիմբլի տարիքը գնահատվել է 10-20 տարեկանում, ամենայն հավանականությամբ, ոչ ավելի, քան 14-ը ։ Աճը որոշվել է 160-180 սմ սահմաններում, հնարավոր է 166 սմ ։ Ինչպես և նրա կողքին հայտնաբերված մարմինը, մազերի գույնը սահմանվել է որպես բաց շագանակ։Նա հայտնաբերվել է ականջօղով, ձեռքով պատրաստված թռչնի տեսքով, ըստ այն տեսակների, որոնք արել են այն ժամանակ հիպիները կամ հնդիկները ։
Գործին վերաբերող ապացույցները հետագայում տրամադրվել են ՀԴԲ-ին ։ Մնացորդները արտաշիրմման են ենթարկվել մի քանի անգամ, այդ թվում՝ 2000 և 2011 թվականներին ։
Գործի հանգամանքներ
Ի սկզբանե ենթադրություններ էին ի հայտ գալիս, որոնք հակասում էին պաշտոնական հայտարարություններին, որ «բարձր հավանականությամբ գտնվածները եղբայր և քույր են», քանի դեռ 2001 թվականին անցկացված ԴՆԹ-ի անալիզը ցույց չէր տվել, որ հանցագործության զոհերը հարազատներ չեն։ Այս տարբերակը ծագել է դեռևս 2000 թվականին, երբ պարզվել է, որ այդ մարդկանց կյանքի ընթացքում ատամնաբուժական միջամտությունները շատ տարբեր են եղել։ Կա նաև վարկած, որ այդ անձինք հարաբերությունների մեջ են եղել, դրա համար էլ միասին են գտնվել։ Ենթադրվում էր, որ դրանք ԱՄՆ-ի միջին արևմուտքից ավտոարշավորդներ էին, կամ փախստականներ ։
Կասկածյալներ
Նյու Ջերսիի բանտի մի բանտարկյալ խոստովանել է, որ կրկնակի սպանություն է կատարել, սակայն դա չի հաստատվել։ Այս հանգամանքների քննության շրջանակներում, 2000-ին, կատ«արվել է մարմինների արտաշնչում։ Ավելի ուշ պարզվել է, որ դիակի հայտնաբերման պահին կասկածյալը 12 տարեկան է եղել, բացի այդ, նա «երբեք չի լքել» Նյու Ջերսին ։ Հնարավոր է, որ ճանաչման մասին որոշումը կայացվել է նրանց կողմից՝ սպանության մասին նյութով թերթ կարդալուց հետո։
Հանցագործության մեջ կասկածվողների թվում են եղել տարբեր սերիական մարդասպաններ, այդ թվում՝ Ռոդնի Ալկալան։ Մանյակի գործողությունների մասին ենթադրություններն առաջացել են այն պատճառով, որ նույն շրջանում, որտեղ կորել են աղջիկները, նույն տասնամյակում, երբ դրանք կորել են, կանանց շատ սպանություններ են կատարվել ։ Այս գործով կոնկրետ կասկածյալներ մինչ օրս չկան ։
Անատոմիական վերակառուցում
Որպեսզի հասկանանք, թե ինչ տեսք են ունեցել աղջիկները կենդանության օրոք, իրականացվել են նրանց արտաքինի մի քանի անատոմիական վերակառուցումնե։ 2000-ականների սկզբին պլաստիկ կիսանդրիները փոխարինել են մահացածների թվային պատկերներով։ 2012 թվականին անհայտ կորածների և շահագործվող երեխաների ազգային կենտրոնը հրապարակել է նոր թվային եռաչափ պատկերներ, որոնք ստեղծվել են գանգերի սկանավորման տվյալների հիման վրա։
Լրացուցիչ հանցանշաններ
Միևնույն ժամանակ, երբ ստեղծվել են զոհերի անձանց նորագույն վերակառուցումներ, հանցագործության վայրում հայտնաբերվել և վերլուծվել է զոհերից ոչ մեկին չպատկանող ատամը։ Հետաքննությունը վստահ չի եղել, թե արդյոք նա սպանության մեջ ներգրավված անձին է պատկանում, թե պատահաբար այլ աղբի հետ հայտնվել է դիակների հայտնաբերման վայրու։ Սկզբում վախենում էին, որ հանցագործության զոհ կարող էր լինել ևս մեկ մարդ։ Ատամի ուսումնասիրությունը ցույց է տվել, որ այն կարող էր պատկանել հնդկական կամ ասիական ծագում ունեցող մարդուն։ Նաև նկարագրել է իր յուրահատուկ ձևը։
Նույնականացում
Գրեհեմը և Թրիմբլին սխալմամբ մուտք են գործել տվյալների շտեմարան՝ նրանց մնացորդների հայտնաբերումից ընդամենը մի քանի ամիս անց։ Երբ սխալը ուղղվեց, հանցագործությունների մասին տեղեկատվության ազգային կենտրոնի համակարգի միջոցով կատարվել է Գրեմի ատամնաբուժական քարտի համեմատությունը առկա տվյալների հետ։ Նույնացման մյուս հանգամանքները հիմնված են նրա ընտանիքի անդամների ենթադրությունների վրա՝ հայտնաբերված մնացորդների պատկանելության վերաբերյալ ։
ԴՆԹ-ի համեմատությունը հաստատել է այդ ենթադրությունները՝ մարմինը պաշտոնապես նույնականացնելով 36 տարի անց ։ Հյուսիսային Տեխասի համալսարանը վերլուծել է անհայտ զոհերի ԴՆԹ-ի պրոֆիլները 2011-ի արտաշիրմումից հետո ։ ԴՆԹ-ի ստացման հարցում ազգականներից օգնություն է ցուցաբերվել կորած և շահագործվող երեխաների ազգային կենտրոնի կողմից՝ ԴՆԹ-ի հետ համեմատության համար ։ Նույնացումը կատարվել է 2015 թվականի նոյեմբերին, իսկ դրա արդյունքների մասին հայտարարվել էր 2016 թվականի փետրվարին ։
Հետաքննությունը տեղաշարժվել է մեռյալ կետից, և այսօր իշխանությունները հույս ունեն տեղեկություններ ստանալ առևանգմանը նախորդած ժամացույցի մասին և փաստեր առևանգման մասին, որպեսզի գտնեն մարդասպանին, որը փորձում էր թաքցնել աղջիկների մարմինները  ։ Պարզ չէ, թե արդյոք նրանք ավտոստոպով գնացել են առևտրի կենտրոն և հասել են դրան, թե ոչ ։ Հայտարարվել է նրանց մահվան վերաբերյալ ավելի շատ մանրամասներ իմանալու պատրաստակամության մասին՝ կրկնակի սպանությունը ապացուցված համարելու համար ։
2016-ի փետրվարին աղջիկների աճյունները փոխանցվել են նրանց հարազատներին ։
Դյուլա Անդրաշի Ավագ
Դյուլա Անդրաշի Ավագ (Andrássy Gyula, ), կոմս, հունգարական քաղաքական հասարակական գործիչ։
Կենսագրություն
Ծնվել է 1823 թվականի մարտի 3-ին։ 1848-1849 թվականների հեղափոխության մասնակից է։ Հեղափոխության պարտությունից հետո տարագրվել է Ֆրանսիա։ 1851 թվականին հեռակա կարգով դատապարտվել է մահվան։ 1857 թվականի համաներումից հետո վերադարձել է Հունգարիա և հավատարմության երդում տվել Ֆրանց Իոսիֆ I կայսրին։ 1861 թվականին ընտրվել է հունգարական սեյմում։ Անդրաշին ավստրո-հունգարական համաձայնության ջատագովն է եղել։ Ավստրո-Հունգարական միապետության ստեղծումից հետո՝ 1867 թվականին դարձել է Հունգարիայի վարչապետ, 1871-1879 թվականներին Ավստրո-Հունգարիայի արտաքին գործերի նախարար։ Աջակցել է 1879 թվականի ավստրո-գերմանական պայմանագրի կնքմանը։ Մահացել է 1890 թվականի փետրվարի 18-ին։
Արտաքին հղումներ
Կատեգորիա:Հունգարիայի քաղաքական գործիչներ Կատեգորիա:Հասարակական գործիչներ Կատեգորիա:Դիվանագետներ Կատեգորիա:Հունգարացի տնտեսագետներ Կատեգորիա:Հունգարիայի վարչապետներ
Ձու (ֆիլմ)
Ձու (Yumurta), թուրք ռեժիսոր Սեմիհ Քափլանօղլուի ֆիլմը, որը նկարահանվել է 2007 թվականին։ Ֆիլմը «Յուսուֆ» եռագրության առաջին մասն է։ Մյուս մասերը կոչվում են «Կաթ» և «Մեղր»։ Ֆիլմերը կապված են ժամանակագրական հաջորդականությամբ։ Ֆիլմի պրեմիերան տեղի է ունեցել Կաննի 60-րդ կինոփառատոնի շրջանակներում  ։
Սցենար
Գրող Յուսուֆ իմանում է իր մոր Զեհրայի մահվան մասին և վերադառնում հայրենի քաղաք՝ Թիրե, որտեղ չէր եղել վերջին մի քանի տարիները։ Հայրական տանը նրան է սպասում իր զարմուհին՝ Այլան։ Յուսուֆը տեղյակ չէ Այլայի մասին, ով արդեն հինգ տարի բնակվում էր իր մոր հետ։
Այլան փոխանցում է Յուսուֆին Զեհրայի խնդրանքը՝ զոհաբերելու գառ իր մահից հետո և պահպանելու այն բոլոր խոստումները, որոնք տվել էր մորը։ Յուսուֆի հիշողություններում արթնանում են հայրական տան պատկերները, քաղաքի ռիթմը, նրա բնակիչներին և ուրվականներով լցված տարածքները։
Յուսուֆը և Այլան մեկնում են սրբի գերեզմանին, որտեղ պետք է տեղի ուներ կրոնական ծիսակատարությունը։ Սա այն խնդրանքներից մեկն էր, որը գրված էր որդու ուղղված նամակում։ Ցանկանալով գնել ոչխար, որը պետք է զոհաբերեին մոր պատվին, նրանք մեկնում են լեռներ, որտեղ ստիպված են լինում գիշերել խառնարանային լճի մոտ գտնվող հյուրանոցում։ Հյուրանոցում տեղի ունեցող հարսանիքը էլ ավելի է մոտեցնում Յուսուֆին և Այլային։
Արտաքին հղումներ
Կատեգորիա:Թուրքական ֆիլմեր Կատեգորիա:2000-ականների դրամա ֆիլմեր Կատեգորիա:Թուրքերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Թուրքիայում Կատեգորիա:Ֆիլմեր, որոնց գործողությունները տեղի են ունենում Ստամբուլում Կատեգորիա:Թուրքիայում նկարահանված ֆիլմեր Կատեգորիա:Ստամբուլում նկարահանված ֆիլմեր Կատեգորիա:Թուրքական դրամա ֆիլմեր
Ձգում և սեղմում
Ձգում և սեղմում նյութերի դիմադրությունում, ձողի դեֆորմացիայի տեսակ, առաջանում է այնպիսի ուժերի ազդեցությամբ, որոնց համազորն ուղղահայաց է ձողի լայնական հատույթին և անցնում է դրա ծանրության կենտրոնով
Ձգում և սեղմում է կոչվում նաև գծային (միառանցք) լարվածային վիճակը՝ տարրական զուգահեռանիստի հիմնական լարվածային վիճակներից մեկը։ ձգում և սեղմում կարող է առաջանալ ինչպես ձողի ծայրերին կիրառված, այնպես էլ դրա ծավալով բաշխված (ձողի սեփական կշիռ, իներցիոն ուժեր են) ուժերով։
Բացի միառանցքից կան նաև երկառանցք և եռառանցք ձգում և սեղմում։ Եթե ձողը գտնվում է համասեռ միառանցք լարվածային վիճակում, ապա առանցքով ուղղված լարումը՝ (P-ն ձգող կամ սեղմող ուժն է, F-ը՝ լայնական հատույթի մակերեսը), իսկ լարման և հարաբերական դեֆորմացիայի միջև կախվածությունը առաձգականության սահմաններում որոշվում է Հուկի օրենքով։
Ձողի ε1 երկայնական և ε2 լայնական հարաբերական դեֆորմացիաների միջև կախվածությունն առաձգականության սահմաններում ձգման և սեղմման դեպքում ունի տեսքը, որտեղ \mu-ն Պուասոնի գործակիցն է։
Սեն Լեոն (Ալյեի գավառ)
Սեն Լեոն (Saint-Léon), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Ժալինի սյուր Բեբր կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03240։
Բնակչություն
Համայնքի բնակչությունը 2008 թվականին կազմում էր 601 մարդ։
Տնտեսություն
2007 թվականի տվյալներով 344 աշխատունակ տարիքի մարդկանցից (15-64 տարեկան) 252-ը տնտեսապես ակտիվ էին, 92-ը անգործունակ (ակտիվության ցուցանիշը 73,3 %, 1999 թվականին եղել է՝ 69,6 %)։ 252 աշխատունակ բնակիչներից 230-ը աշխատում էին (126 տղամարդ և 104 կին), անաշխատանք էին 22-ը (6 տղամարդ և 16 կին)։ 92 անգործունակ մարդկանցից 13-ը աշակերտներ կամ ուսանողներ են, 46-ը թոշակառու, 33-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Արմեն Գասպարյան (ազատամարտիկ)
Արմեն Կառլենի Գասպարյան (մականունը՝ Մակիչ, փետրվարի 3,1974, Շինուհայր, Գորիս - 2016, ապրիլի 6, Թալիշ, Մարտակերտ), ազատամարտիկ, արցախյան ազատամարտի մասնակից, ավագ լեյտենանտ։
Կենսագրություն
Արմեն Գասպարյանը ծնվել է 1974 թվականին Գորիսի Շինուհայր գյուղում։ 1981- 1989 թվականներին սովորել է Շինուհայրի միջնակարգ դպրոցում, ավարտել 8-րդ դասարանը,  մեկնել Կապան և ընդունվել Կապանի շինարարական տեխնիկումը։ 15 տարեկանից որպես կամավոր անդամագրվել է Համլետ Քոչարյանի ջոկատին, կռվել է Մարտակերտում։ 1992 թվականին վիրավորվել է բեկորից։  1993-1994 թվականներին պարտադիր զինվորական ծառայության է անցել Կապանի թիվ 83117 զորամասում։ 1999 թվականին ծառայության է անցել նույն զորամասում և զբաղեցրել տարբեր պաշտոններ։ 2002 թվականին Արմենին շնորհվել է ենթասպայի, 2005 թվականին՝ լեյտենանտի, 2007 թվականին՝ ավագ լեյտենանտի կոչումներ։ 2008 թվականին առողջական խնդիրների պատճառով զորացրվում է պահեստազոր։ 2010 թվականին աշխատանքի է անցել Զանգեզուր կենսոլորտային համալիրում։
2016 թվականի ապրիլի 2-ին Քառօրյա պատերազմի վերսկսելու պատճառով Երկրապահ կամավորականների ջոկատի կազմում Արմեն Գասպարյանը մեկնեց ԼՂՀ Մարտակերտի շրջանի Թալիշ գյուղ, որտեղ նույն թվականի ապրիլի 6-ին զոհվեց հատուկ մարտական առաջադրանք կատարելու ժամանակ ։ Լեռնային Ղարաբաղի նախագահի հրամանագրով հետմահու արժանացել է «Արիության մեդալի»։
Արմենն ամուսնացած էր, ուներ երկու զավակ։
Սմբատ Ա Սյունի
Սմբատ Ա Սյունի կամ Սմբատ Սահակյան, Սյունիքի թագավորության հիմնադիր թագավոր։ Իշխել է տասը տարի (987 - 998)։ Սմբատ Սյունին Աշոտ Սյունու 4 զավակներից մեկի՝ Սահակի որդին էր։ 963 թվականից որպես Սյունիքի իշխան՝ իր տիրապետությունն էր հաստատել Ծղուկ և Բաղք գավառներում։ 976-980 թվականներին Սյունիների իշխանության դրոշն էր հաստատել ամբողջ Սյունիքի վրա։ 987 թվականին, օգտվելով Անիի թագավորության ժամանակավոր թուլացումից, Ռավվավի ամիրաների ու Արցախի իշխանների օժանդակությամբ Սյունիքը հռչակել է անկախ։ Իր թագավորության մեջ, սակայն չեն մտել Սյուիք նահանգի Գեղարքունիք և Երնջակ գավառները։
Ինչպես վկայում է Ստեփանոս Օրբելյանը՝
Սմբատ Ա-ն հիմնում և ձևավորում է թագավորական ապարատը, բացում դատարաններ, նորոգում ամրոցները և ժամանակակից տեսքի բերում բանակը։
Սմբատի կառավարումը
988 թվականին ճանաչեց Անիի Բագրատունիների գերիշխանությունը։ 991—992 թվականներին Գագիկ Ա թագավորը իր վասալից գրավում է Վայոց ձորը, Ճահուկը և Ծղուկի հյուսիսը՝ ստիպելով Սյունիքի թագավորին բավարարվելով նահանգի հարավային գավառներով։ Փոխարենը Սմբատը ստանում է Երնջակը, որը ազատագրվել էր Գողթանի ամիրայությունից։
970 թվականին Սյունյաց գահերեց իշխան Աշոտի թոռը՝ Սահակի որդի Սմբատը, նույնպես արտաքին ուժերի սադրիչ միջամտությամբ իրեն հռչակեց Սյունիքի թագավոր։
Սյունիքի առաջին գահակալը՝ Սմբատ Սահակյանը, վախճանվեց 998 թվականին և ամփոփվեց Տաթևի վանքում։
Տես նաև
Կատեգորիա:Սյունիներ Կատեգորիա:Սյունիքի արքաներ
Եղիա Պարոն-Վարդյան
Եղիա Պարոն-Վարդյան (նաև՝ Եղիշե, 1880, Կիրասոն, Կիրասոնի գավառ, Տրապիզոնի նահանգ- 1915, Կիրասոնից դուրս), հայ դեղագործ։
Կենսագրություն
Ծնվել է 1880 թվականին Տրա­պի­զո­նի նա­հան­գի Կի­րա­սո­նի գա­վա­ռի կենտ­րոն Կի­րա­սոն քա­ղա­քում։ Դե­ղա­գործ Արամայիս Պարոն-Վարդյանի եղ­բայրն է։ Ավար­տել է Բեյրութի Սեն Ժոզեֆ ֆրանսիական համալսարանի բժշկա­կան ֆա­կուլ­տե­տի դե­ղա­գոր­ծա­կան բա­ժի­նը։ Կիրասոնում եղ­բոր հետ մի­ասին սե­փա­կան դե­ղա­տուն են ու­նե­ցել և դե­ղա­գործ աշ­խա­տել։ 1915 թվականին թուր­քե­րը կո­ղոպ­տում են դե­ղա­տու­նը, իսկ եղ­բայր­նե­րին սրա­խող­խող անում Կիրասոնից դուրս։ Եղի­ան սպան­վում է 35 տա­րե­կա­նում։
Աղբյուր
Կատեգորիա:Հայ դեղագործներ Կատեգորիա:Կիրասոն քաղաքում ծնվածներ Կատեգորիա:Հայոց ցեղասպանության զոհեր
Ջամանկուլ
Ջամանկուլ (Джаманкул), գետ Ռուսաստանում, հոսում է Կաբարդինո-Բալկարիայի հանրապետությունում և Կարաչայ-Չերքեզիայի Հանրապետությունում։ Գետաբերանը տեղակայված է Մալկա գետի աջ ափին 134 կմ հեռավորության վրա։ Գետի երկարությունը 16 կմ է, ավազանի տարածքը 49,3 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Մալկա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Բաբադաղ (լեռ)
Հնում լեռը գտնվել է պատմական Լիկիայի կազմում։ Ստրաբոնը իր «Անաբասիս» աշխատության մեջ լեռանը տվել է մի քանի անվանումներ՝ «Անտիկրագուս», «Կրագուս»։ Հետագայում, լեռան ստորոտին կառուցվել է Պինարա բնակավայրը ։
Արտաքին հղումներ
Կատեգորիա:Թուրքիայի լեռներ Կատեգորիա:Մուղլայի մարզի ռելիեֆ
Մսագործ
Մսագործը մարդ է, ով կարող է զբաղվել կենդանիների սպանդով, մսեղիքի տեսակավորումով, մսի վաճառքով, կամ` համատեղել դրանցից յուրաքանչյուրը։ Մսագործը կարող է պատրաստել անասունի կամ ընտանի թռչունի մսեղիքը շուկայում մեծածախ կամ մանրածախ վաճառքի հանելու համար։ Մսագործը կարող է վարձու աշխատանք կատարել հանրախանութներում, նպարավաճառանոցներում, մսավաճառանոցներում, ձկնաշուկաներում, սպանդանոցներում, կամ` լինել ինքնազբաղված ։ Աշխարհի տարբեր մասերում մսագործներն իրականացնում են նաև ծիսական մորթ («շխիթա», «զաբիհա» ևն) և կենդանիների զոհաբերություն։
Մարդը միսը սկսել է կտրատել քարե գործիքներով ավելի քան 3 միլիոն տարի առաջ, սակայն մսագործությունը, որպես առանձին մասնագիտություն, հիշատակվում է միայն միջնադարում։ Այդ ժամանակաշրջանում մսագործները միանում էին գիլդիաների մեջ ։ Ժամանակակից մսագործներից պահանջվում է հատուկ հավաստագիր, տարբեր երկներում` նաև մի քանի տարվա աշակերտություն ։
Պատմություն
Մոտ 2000 տարի առաջ գալլերը մսամթերքից պատրաստում էին երշիկ ։ Մեր թվարկության երկրորդ դարի մի հռոմեական որմնանակարի վրա պատկերված է մսավաճառանոց, որը մսագործի աշխատանքի հայտնի ամենահին պատկերն է ։ Սակայն, որոշ գիտնականների համոզմամբ, մարդկային հասարակության մեջ մասնագիտացած մսագործներ եղել են արդեն 12.000 տարի առաջ ։ Մսագործների մասին տեղեկություններ կան 10-12-րդ դարերի Անգլիայում։ 1272 թվականին Յորքում ստեղծվել է մսագործների գիլդիա ։ 1369 թվականին Էդուարդ III-ը Լոնդոնում արգելել է զբաղվել մսագործությամբ` քաղաքում տարածվող արյան և փորոտիքի հոտի և Թեմզա նետվող փտած մսի պատճառով ։ Միջնադարի ֆրանսական մսագործներն ունեին մեծ ազդեցություն և հեղինակություն ։
14-րդ դարում ժանտախտի համաճարակի պատճառով ցանքատարածությունների նվազման հետևանքը եղել է նաև Մերձավոր Արևելքում արոտավայրերի քանակության աճը, ինչն էլ իր հերթին նպաստել է անասունների գլխաքանակի ավելացմանը և մսի սպառման ծավալների ավելանալուն ։ Դրա հետևանքով Մերձավոր Արևելքի մսագործների հասարակական կարևորությունը բարձրացել է։
Հայերենում և արևելյան շատ լեզուներում (պարսկերեն, թուրքերեն, հինդի ևն) մսագործներին անվանելու համար միջնադարում լայն տարածում է ստացել արաբերեն خصب (խասաբ) բառը, որը ժամանակակից արաբերենում ունի «բարեկեցիկ» իմաստը։ Պորտուգալերեն açougue (մսագործ) բառը ևս ունի արաբական ծագում (سوق - վաճառական)։ Եվրոպական մի քանի լեզուներում (անգլերեն, ֆրանսերեն, իտալերեն ևն) մասնագիտության անվանումն ունի լատինական ծագում և նշանակում է այծ մորթող ։
1556 թվականին Անգլիայում 24 տարին սահմանվել է մսագործությամբ զբաղվելու նվազագույն տարիք, իսկ աշակերտության նվազագույն ժամկետը` 7 տարի ։ Ներկայում Կանադայում, գերմանալեզու և մի քանի այլ երկրներում նվազագույն աշակերտության ժամկետը սահմանվել է 3 տարի ։
Մսի արտադրության ավտոմատացումը բերել է մսագործների թվի նվազման, սակայն ներկայում մսագործները գործարաններում զբաղվում են մսի տեսակավորմամբ, ոսկրատմամբ ևն։ Սակայն զարգացող երկրներում մսագործները շարունակում են կարևոր դեր և հեղինակություն ունենալ հասարակության մեջ։ Թեև 20-րդ դարի երկրորդ կեսին մսի վերամշակումը բազմաճյուղ է դարձել, այդուամենայնիվ «մսագործ» հավաքական անվանումը շարունակում է օգտագործվել մինչ այժմ։
20-րդ դարում շատ պետություններում սահմանվել են մսի փաթեթավորման և պահպանության կանոններ ։
Մսավաճառանոց
Մսագործներից շատերն իրենց ապրանքը վաճառում են մասնագիտացված խանութներում` մսավաճառանոցներում։ Մսագործները մսավաճառանոցում ավանդաբար չեն անում մորթ և մսեղիքի առաջնային կտրատում, այլ` կտրատում են մսեղիքի կտորները և տեսակավորում դրանք։ Մսավաճառանոցներում կարող են մսից բացի վաճառվել նաև սեփական արտադրության մսամթերք (երշիկեղեն, կիսաֆաբրիկատներ ևն), միս պատրաստելու հարմարանքներ, հացամթերք և նպարեղեն։ Մսավաճառանոցում կարող են վաճառվել տարբեր անասունների, տեսակների և որակների մսեր։ Բացի այդ` մսավաճառանոցները կարող են ունենալ մշակութային, ազգային կամ այլ ուղղվածություն։ Որոշ մսավաճառանոցներ կարող են մասնագիտանալ մսային նրբախորտիկների վաճառքում ։
Զարգացած շատ երկրներում մսավաճառանոցների քանակը և դերը նվազել են հանրախանութների թվի աճին զուգահեռ։ Դրանցից շատերում գործում են երկրորդական մսավաճառանոցներ, որոնց մսավաճառները հիմնականում վաճառում են ոչ թե միս, այլ մսի կիսաֆաբրիկատներ։
Հանդերձավորում
Շատ երկրներում մսի արտադրամասերում աշխատող մսագործների համար սահմանվում են աշխատանքային հանդերձավորման չափանիշներ, որոնք իրարից գրեթե չեն տարբերվում և հիմնականում հետևյալն են.
Մսեղիքի տեսակավորում
Մսեղիքի տեսակավորումը անասունի մսեղիքի կտորների առաջնային տեսակավորումն է։ Տարբեր մշակույթներում և ժողովուրդների մոտ մսեղիքի տեսակավորման տարբեր ձևեր կան։ Տեսակավորումը նաև կախված է մսեղիքի տեսակից։ Օրինակ` եվրոպական խոհանոցներում խոզի մեջքաճարպը խոզի մսեղիքի կարևոր կտոր է, սակայն Հյուսիսային Ամերիկայում այն չի առանձնացվում մնացյալ խոզաճարպից։ Մսեղիքի կտորները կարող են վաճառվել ամբողջական կամ ավելի մանր կտորների տեսքով։
Հայաստանում մսեղիքի տեսակավորումը սահմանված չէ և գրեթե չի իրականացվում։
Շազրե
Շազրե (Chaserey), համայնք Ֆրանսիայի Գրանդ Էստ մարզի Օբ գավառում ։
Մսագործ
Արտացոլում մշակույթում
Գեղարվեստական մշակույթում մսագործները հիմնականում ներկայացվում են բացասական երանգներով` անխնա, դաժան, մարդատյաց։ Մսագործների կերպարն (արյունոտ գոգնոց, մսագործի դանակ) օգտագործվում է սարսափ ֆիլմերում` վախի մթնոլորտ ստեղծելու նպատակով։ Սակայն կան ֆիլմեր, որտեղ մսագործները պատկերված են դրական երանգներով, հիմնականում` հասարակության կողմից բավականաչափ ուշադրության չարժանացող մարդկանց կերպարներով։
Շազրե
Բնակչությունը 2008 թվականի դրությամբ կազմում է 48 մարդ, բնակչության խտությունը` 7.00 մարդ/կմ²։ Բնակավայրը զբաղեցնում է 6.86 կմ² տարածք։
Աշխարհագրություն
Գտնվում է Փարիզ քաղաքից 165 կմ հարավ-արևելք, Շալոն ան Շամպայն քաղաքից` 115 կմ հարավ, Տրուա քաղաքից` 38 կմ հարավ։
Մսագործ
Արտացոլում մշակույթում
Գերմանացի մարդակեր Արմին Մայվեսին նվիրված Rammstein խմբի Mein Teil տեսահոլովակում նա ներկայացվել է որպես «ավագ մսագործ» (Der Metzgermeister) և նրան պատկերելու համար օգտագործվել է չար մսագործի ավանդական կերպարը։
Շազրե
Բնակչություն
Բնակչության քանակը ըստ տարիների